Wisma Sanyan

Wisma Sanyan (Mandarin: 三洋大厦) adalah bangunan kedua tertinggi di negeri Sarawak. Terletak di bandar Sibu, bangunan ini mempunyai kapasiti sebanyak 10,000. Bangunan ini juga merupakan bangunan yang ke-48 tertinggi di Malaysia.

Dibuka pada tahun 2001, bangunan ini menempatkan pelbagai tempat,  di antaranya ialah pusat membeli-belah, restoran, hotel dan pejabat. Ia juga merupakan ibu pejabat Sanyan Group, yang merupakan salah satu daripada syarikat kayu terbesar Sarawak. Ia juga menempatkan Parkson dan Pasaraya Besar Giant.

Selain itu, agensi-agensi kerajaan seperti Jabatan Kerja Raya, Jabatan Agama Negeri Sarawak dan juga pihak berkuasa tempatan seperti Majlis Perbandaran Sibu (SMC) dan Majlis Daerah Luar Bandar Sibu (SRDC) juga berpengkalan di sini.

Gelaran Wisma Sanyan sebagai bangunan tertinggi di Sarawak akan diambil oleh Menara Perpaduan Moyan (Moyan Unity Tower) setinggi 50 tingkat di kawasan bandar metropolitan bersepadu Moyan Metropolitan City, Batu Kawah, Kuching, apabila ianya siap sepenuhnya.

Galeri

Rujukan 

Pusat beli-belah di Sarawak